stanford-oval/wikipedia huggingface dataset:
Apalit

| Apalit |
| --- | --- |
 Ruskokurkkuapali (Apalis porphyrolaema)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit  Apalis  Swainson, 1833
Katso myös
   Apalit Wikispeciesissä   Apalit Commonsissa 
Infobox OKNimi-testi OK: 
Apalit (Apalis) on herttujen heimoon kuuluva varpuslintusuku. Se on luokiteltu kuuluvaksi myös kerttujen heimoon. BirdLife Suomen maailman lintujen luettelon mukaan sukuun kuuluu 18 lajia. Luokittelueroista johtuen muissa lähteissä voi olla eri määrä apaleja.
Apalit ovat pieniä lintuja, joilla on pitkä pyrstö ja lyhyet siivet. Höyhenpuku on selkäpuolelta ruskea, harmaa tai vihreä ja alapuoli joko vaalea tai kirkasvärinen. Sukupuolet ovat yleensä samanvärisiä mutta joidenkin lajien koiras on kirkkaamman värinen. Apalit elävät metsissä ja pensaikoissa Saharan eteläpuolisessa Afrikassa.
Lajit

Akasia-apali, Apalis karamojae
Gaboninapali, Apalis goslingi
Guineanapali, Apalis sharpii
Harmaa-apali, Apalis chirindensis
Jokiapali, Apalis thoracica
Kameruninapali, Apalis bamendae
Keltakaulusapali, Apalis nigriceps
Keltarinta-apali, Apalis flavida
Kirjosiipiapali, Apalis chariessa
Mustarinta-apali, Apalis binotata
Mustaselkäapali, Apalis melanocephala
Ranta-apali, Apalis ruddi
Ruskokurkkuapali, Apalis porphyrolaema
Ruskopääapali, Apalis cinerea
Tansanianapali, Apalis chapini
Valkoviiksiapali, Apalis jacksoni
Vuoriapali, Apalis personata
Valkopyrstöapali, Apalis rufogularis
Andoni Goikoetxea

| 0 | 1 | 2 |
| --- | --- | --- |

Henkilötiedot
Koko nimi: Andoni Goikoetxea Olaskoaga
Syntymäaika: 23. toukokuuta 1956 (ikä 68)
Syntymäpaikka: Alonsotegi, Vizcayan maakunta, Espanja
Pelipaikka: puolustaja
Pituus: 185 senttimetriä
Lempinimi: Goiko, Bilbaon teurastaja, Alonsoteguin jätti
Seura
Seura: -
Tehtävä: päävalmentaja
Junioriseurat
1973–1974: Athletic Bilbao
Seurat
| Vuodet | Seura | O (M) |
| 1974–1975 1975–1987 1987–1990 |  Bilbao Athletic  Athletic Bilbao  Atlético Madrid | 25 (8) 279 (35) 35 (0) |
Maajoukkue
| 1983–1988 |  Espanja | 39 (4) |
Valmennusura
1992–1996 1996–1998 1998–1999 1999–2000 2000 2001–2002 2004–2005 2005–2007 2007–2008:  Espanja U21-maajoukkue  UD Salamanca  SD Compostela  CD Numancia  Racing Santander  Rayo Vallecano  UD Salamanca  CD Numancia  Hércules CF
 Seurajoukkueuran tilastot kattavat vain kansalliset sarjat.
Andoni Goikoetxea Olaskoaga (s. 23. toukokuuta 1956 Alonsotegi) on espanjalainen baskisukuinen jalkapalloilija ja jalkapallovalmentaja. Pelipaikaltaan hän oli puolustaja. Hän päätti pelaajauransa vuonna 1990.
Ura pelaajana

Goikoetxea aloitti ammattilaisuransa baskiseura Athletic Bilbaossa vuonna 1974, jonne hän siirtyi pikkuseura Arbuyosta. Periksiantamattoman pelityylinsä ansiosta hänestä tuli pelaaja, jota kannattajat rakastivat ja vastustajat vihasivat. Myös lempinimellä "Bilbaon teurastaja" tunnettu Goikoetxea edusti Athleticia vuoteen 1987 asti, jolloin hän siirtyi pääkaupungin Atlético Madridiin pelaten siellä kolme kautta. Siellä uran hienoimmat saavutukset eivät enää saaneet jatkoa, ainoiksi titteleiksi jäivät vuosina 1982–1985 saavutetut kaksi Espanjan pääsarjan mestaruutta, yksi Espanjan cupin voitto ja yksi Espanjan supercupin voitto.
Goikoetxea pelasi Espanjan maajoukkueessa 39 ottelua vuosina 1983–1988 ja teki niissä neljä maalia. Hän pelasi joukkueensa kolme alkulohko-ottelua EM-kilpailuissa 1984 ja täydet minuutit joukkueensa kolmessa alkulohko-ottelussa ja voitokkaassa neljännesvälierässä MM-kilpailuissa 1986. Hän teki maalin MM-kilpailujen neljännesvälierässä Tanskaa vastaan.
Meriitit pelaajana

Espanjan mestaruus (2): 1983, 1984
Copa del Rey: 1984
Supercopa de España: 1984
Ura valmentajana

Peliuran jälkeen Goikoetxea seurasi monen muun huippu-urheilijan jalanjälkiä ryhtyen valmentajaksi. Hän on valmentanut useaa Segunda Divisiónin seuraa kuten Salamancaa, Compostelaa, Rayo Vallecanoa, Numanciaa, Racing Santanderia ja Hérculesta. Valmennusuran suurin saavutus on Espanjan alle 21-vuotiaiden maajoukkueen luotsaaminen ikäluokan EM-hopealle vuonna 1996 ja pronssille 1994.
Meriitit valmentajana

U21 Euroopan mestaruuskisat
EM-hopeaa: 1996
EM-pronssia: 1994
Apóllonas

| Apóllonas Απόλλωνας |
| --- | --- |
 Apóllonaksen kylä.
 Apóllonas
 Koordinaatit: 37°10′56″N, 25°33′3″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702030603
Väkiluku (2011):  129
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apóllonas (kreik. Απόλλωνας, kath.kreik. Απόλλων, Apóllon) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 129 (vuonna 2011).
Apóllonaksen kuros.
Apóllonas sijaitsee Náxoksen koillisrannikolla lähellä saaren pohjoiskärkeä, noin 35 kilometriä koilliseen saaren pääkaupungista Náxoksen kaupungista. Se on osa Koronídan kyläyhdyskuntaa. Apóllonas on alun perin kalastajakylä ja nykyisin pohjoisen Náxoksen tärkeimpiä turistikyliä. Kylä on saanut nimensä Apollon-jumalasta. Paikka on ollut asuttu antiikin ajalta lähtien alueen marmorikaivosten ansiosta.
Kylä tunnetaan ennen kaikkea sen läheltä löydetystä suurikokoisesta, noin 10,5 metriä pitkästä kuros-veistoksesta, joka tunnetaan nimellä Apóllonaksen kuros. Keskeneräiseksi 500-luvulla eaa. jäänyt veistos on edelleen alkuperäisellä työstämispaikallaan. Kylän lähellä on myös toinen, noin seitsemän metriä pitkä kuros. Kylän kirkko on omistettu Pyhälle Johannekselle (Ágios Ioánnis).
Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Aiheesta muualla

Kuvia tai muita tiedostoja aiheesta Apóllonas Wikimedia Commonsissa
Amor hoi!

| Amor hoi! |
| --- | --- |
 Elokuvan juliste.
Ohjaaja:  Hannu Leminen
Käsikirjoittaja:  Hannu Leminen Börje Larsson (aiempi käsikirjoitus)
Perustuu:  Börje Larssonin ohjaamaan ruotsalaiseen elokuvaan Lärarinna på vift (1941, Opettajatar seikkailemassa)
Tuottaja:  Risto Orko
Säveltäjä:  George de Godzinsky
Kuvaaja:  Eino Heino
Leikkaaja:  Armas Laurinen
Lavastaja:  Ville Hänninen
Pääosat:   Birgit Kronström  Tauno Palo  Aino Lohikoski 
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:   1950-03-1717. maaliskuuta 1950  
Kesto:  80 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Amor hoi! on Hannu Lemisen ohjaama elokuva vuodelta 1950. Elokuvan käsikirjoitus perustuu Börje Larssonin ohjaamaan ja käsikirjoittamaan ruotsalaiseen elokuvaan Lärarinna på vift (1941).
Elokuva on romanttinen komedia. Tyttökouluun saapuu Amerikasta vieras, rahoittajan poika "Charles Thompson" (Tauno Palo), joka rakastuu Birgit Kronströmin esittämään maisterin ja laulajattaren kaksoiselämää viettävään naiseen.
Tuotanto

Ritva Arvelo kieltäytyi tarjotusta pääroolista, koska piti käsikirjoitusta ala-arvoisena, ja kaksoisroolin esittäjäksi tuli Birgit Kronström.
Vastaanotto

Elokuvan katsojamäärät olivat lähes tarkalleen vuoden keskitasoa.
Aikalaisarvioissa elokuvaan suhtauduttiin pääasiassa myönteisesti. ”Tämän elokuvan ajanvietearvo on melkoinen ja sen sävy on monista peräti repäisevistäkin kohtauksista huolimatta sivistynyttä”, totesi esimerkiksi Raoul af Hällström (Uusi Suomi).
Eräs myöhempi kriitikko arvioi, että elokuva eleganssi ja sujuvuus johtuisivat sen ruotsalaisesta perustasta, jonka taustalla puolestaan on nähty muistumia eräistä muista teoksista. Merkittävimpänä antina nähdään kuitenkin elokuvan musiikki, jonka on säveltänyt George de Godzinskyn lukuun ottamatta ranskalaisklassikkoa ”Plaisir d'amour”.
Näyttelijät

| 0 | 1 | 2 |
| --- | --- | --- |
|  Birgit Kronström  | … |  laulajatar Irina Meller ja maisteri Tuula Vihervo   |
|  Tauno Palo  | … |  Charles Thompson Jr   |
|  Aino Lohikoski  | … |  Irja Helve, naisopiston johtaja   |
|  Salli Karuna  | … |  Aurora Kemppilä, musiikin opettaja   |
|  Aku Korhonen  | … |  vahtimestari Napoleon Söderberg   |
|  Kullervo Kalske  | … |  maisteri Esko Helminen   |
|  Reino Valkama  | … |  Elias Johansson, ravintola Glorian johtaja   |
|  Arvi Tuomi  | … |  tohtori Heikki Heikel   |
|  Rauha Rentola  | … |  ravintolalaulaja   |
|  Leena Häkinen  | … |  oppilas   |
|  Rauni Luoma  | … |  toimittaja   |
|  Tiina Rinne  | … |     |
|  Laura Suonio  | … |  oppilas   |
|  Mailis Vaaja  | … |     |
|  Leevi Linko  | … |     |
|  Oiva Sala  | … |  toimittaja   |
|  Heikki Savolainen  | … |  konna   |
|  Oke Tuuri  | … |  konna   |
|  Elina Pohjanpää  | … |  tyttökoululainen   |
|  Verna Piponius  | … |  opettaja   |
|  Matti Aulos  | … |  tarjoilija   |
|  Veikko Linna  | … |  ravintolavieras   |
Aiheesta muualla

Amor hoi! Elonet. Taustatietoja tuotannosta, juonikuvaus ja lehdistöarvioita
Chinary Ung

Chinary Ung vuonna 2020.
Chinary Ung (s. 24. marraskuuta 1942 Takéo) on kambodžalaissyntyinen, Yhdysvaltoihin siirtynyt säveltäjä. Hänen tuotannossaan on länsimaisen taidemusiikin lisäksi oman kulttuurinsa musiikillisia vaikutteita.
Ung muutti Yhdysvaltoihin vuonna 1964 opiskelemaan klarinetinsoittoa. Hänelle opettivat sävellystä Chou Wen-chung ja Mario Davidovsky. Ung opettaa tällä hetkellä Kalifornian yliopistossa San Diegossa.
Ungille myönnettiin vuonna 1989 Grawemeyer-palkinto hänen teoksestaan Inner Voices.
Chinali

| Chinali |
| --- | --- |
Oma nimi:  chinali
Tiedot
Alue:  Intia
Virallinen kieli:  ei virallista asemaa
Puhujia:  500-1000 (1996)
Sija:  ei sadan suurimman joukossa
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet luokittelematon
Kielikoodit
ISO 639-1:  cih
ISO 639-3:  cih
 Ohje 
Chinali on Intiassa puhuttava uhanalainen indoeurooppalainen kieli. Kielellä arvioidaan olevan puhujia noin 500-1000. Kielellä ei ole virallista asemaa.
Ammunta kesäolympialaisissa 1984

Los Angelesin kesäolympialaisissa 1984 ammunnassa kilpailtiin kuudessa miesten lajissa, kolmessa naisten lajissa ja kahdessa yhteisessä lajissa.
Mitalistit > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmakivääri | Philippe Heberlé  Ranska | 589 | Andreas Kronthaler  Itävalta | 587 | Barry Dagger  Yhdistynyt kuningaskunta | 587 |
| 50 m pienoiskivääri, makuu | Edward Etzel  Yhdysvallat | 599 | Michel Bury  Ranska | 596 | Michael Sullivan  Yhdistynyt kuningaskunta | 596 |
| 50 m pienoiskivääri, asennot | Malcolm Cooper  Yhdistynyt kuningaskunta | 1173 | Daniel Nipkow  Sveitsi | 1163 | Alister Allan  Yhdistynyt kuningaskunta | 1162 |
| 25 m olympiapistooli | Takeo Kamachi  Japani | 595 | Corneliu Ion  Romania | 593 | Rauno Bies  Suomi | 591 |
| 50 m pistooli | Xu Haifeng  Kiina | 566 | Ragnar Skanåker  Ruotsi | 565 | Wang Yifu  Kiina | 564 |
| 50 m villikarju | Li Yuwei  Kiina | 597 | Helmut Bellingrodt  Kolumbia | 584 | Huang Shiping  Kiina | 581 |
Mitalistit > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmakivääri | Pat Spurgin  Yhdysvallat | 393 | Edith Gufler  Italia | 391 | Wu Xiaoxuan  Kiina | 389 |
| 50 m pienoiskivääri, asennot | Wu Xiaoxuan  Kiina | 581 | Ulrike Holmer  Länsi-Saksa | 578 | Wanda Jewell  Yhdysvallat | 578 |
| 25 m urheilupistooli | Linda Thom  Kanada | 585 | Ruby Fox  Yhdysvallat | 585 | Patricia Dench  Australia | 583 |
Mitalistit > Yhteiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Skeet | Matthew Dryke  Yhdysvallat | 198 | Ole Riber Rasmussen  Tanska | 196 | Luca Scribani Rossi  Italia | 196 |
| Olympiahaulikko (trap) | Luciano Giovannetti  Italia | 192 | Francisco Boza  Peru | 192 | Daniel Carlisle  Yhdysvallat | 192 |
Mitalitilasto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 3 | 1 | 2 | 6 |
| 2. |  Kiina | 3 | 0 | 3 | 6 |
| 3. |  Italia | 1 | 1 | 1 | 3 |
| 4. |  Ranska | 1 | 1 | 0 | 2 |
| 5. |  Yhdistynyt kuningaskunta | 1 | 0 | 3 | 4 |
| 6. |  Japani | 1 | 0 | 0 | 1 |
| 6. |  Kanada | 1 | 0 | 0 | 1 |
| 8. |  Itävalta | 0 | 1 | 0 | 1 |
| 8. |  Kolumbia | 0 | 1 | 0 | 1 |
| 8. |  Länsi-Saksa | 0 | 1 | 0 | 1 |
| 8. |  Peru | 0 | 1 | 0 | 1 |
| 8. |  Romania | 0 | 1 | 0 | 1 |
| 8. |  Ruotsi | 0 | 1 | 0 | 1 |
| 8. |  Sveitsi | 0 | 1 | 0 | 1 |
| 8. |  Tanska | 0 | 1 | 0 | 1 |
| 16. |  Australia | 0 | 0 | 1 | 1 |
| 16. |  Suomi | 0 | 0 | 1 | 1 |
Suomalaiset

| Nimi: | Laji: | Tulos: | Sijoitus: |
| --- | --- | --- | --- |
| Rauno Bies | 25 m olympiapistooli | 591 | 3. |
| Jorma Lievonen | 50 m villikarju | 576 | 7. |
| Mikko Mattila | 50 m pienoiskivääri, asennot | 1135 | 26. |
| Mikko Mattila | 50m pienoiskivääri, makuu | 588 | 30. |
| Juha Mäkelä | Skeet | 186 | 36. |
| Timo Nieminen | Olympiahaulikko (trap) | 191 | 4. |
| Matti Nummela | Olympiahaulikko (trap) | 177 | 33. |
| Bror Nyström | Skeet | 191 | 19. |
| Paavo Palokangas | 50 m vapaapistooli | 558 | 8. |
| Mauri Röppänen | 50 m pienoiskivääri, makuu | 592 | 13. |
| Mauri Röppänen | 50 m pienoiskivääri, asennot | 1142 | 15. |
| Mauri Röppänen | 10 m ilmakivääri | 578 | 18. |
| Sirpa Ylönen | 50 m ilmakivääri | 383 | 8. |
| Sirpa Ylönen | 50 m pienoiskivääri, asennot | 567 | 12. |
Chinamadanmesipaunikko

| Chinamadanmesipaunikko> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae
Suku::  Mesipaunikot Monanthes
Laji::  wildpretii
Kaksiosainen nimi
 Monanthes wildpretii  Bañares & S.Scholz 
Katso myös
   Chinamadanmesipaunikko Wikispeciesissä  
Infobox OKNimi-testi OKIUCN-testi OK: 
Chinamadanmesipaunikko (Monanthes wildpretii) on maksaruohokasvien (Crassulaceae) heimoon ja mesipaunikkojen (Monanthes) sukuun kuuluva kasvilaji. Se on Kanariansaarilla Teneriffalla endeemisenä kasvava kasvilaji, jonka osa kasvitieteilijöistä katsoo olevan samaa lajia pikkumesipaunikon (Monanthes minima) kanssa.
Chinamadanmesipaunikko kasvaa 1–2 cm kokoisina möyheälehtisinä ruusukkeina. Kukinnot sijaitsevat lehtihangoissa ja ovat punertavia. Kukkaperät ja kukkien verhiöt ovat karvaisia. Verhiö on kuusi- tai seitsemänliuskainen. Terälehdet ovat suikeita ja punertavatäpläisiä.
Chinamadanmesipaunikon tieteellisen nimen lajinimi (wildpretii) viittaa La Lagunan yliopiston kasvitieteen professoriin Wolfredo Wildpret de la Torreen.
Chinampa

Nykyaikaisia chinampoja, viljelyyn käytettyjä mutasaarekkeita, joita usein sanotaan virheellisesti kelluviksi puutarhoiksi. Ne periytyivät luultavasti asteekkeja aikaisempien intiaanien ajoilta, mutta vasta asteekit käyttivät niitä tehokkaasti hyödykseen.
Chinampa oli kaisloista ja mudasta järveen koottu puutarhaläntti, jollaisia asteekit ja jotkut muut esikolumbiaaniset Mesoamerikan kansat käyttivät viljelyyn Meksikon laaksossa suurella Texcoco-järvellä. Chiampojen käyttöön lienee päädytty alkujaan sen takia että Tenochtitlánin saarella oli puutetta viljeltävästä maa-alasta. Asteekkijohtajat pyrkivät edistämään chinampojen rakentamista.
Chinampa rakennettiin aitaamalla pajulla tai vastaavalla alue matalasta järven kohdasta, ja kasaamalla aitaukseen mätäneviä kasveja ja mutaa. Chinampojen välissä kulki kanootin mentävä kanava kylvöä ja sadon korjaamista varten. Yleensä chinampassa viljeltiin maissia, papua, kurpitsaa, amaranttia, tomaatteja, chilipippuria ja yrttejä.
Chinampoja lannoitettiin ihmisen ulosteilla ja järven pohjamudalla. Chinampa on espanjalainen käännös nahuatlinkielisestä sanasta  chinamitl, ruo'oista tehty neliö. Niitä sanotaan usein virheellisesti kelluviksi puutarhoiksi. Yhden chinampan ala oli yleensä 30 kertaa 2,5 metriä. Chinampojen uskotaan tuottaneen 1/2–2/3 asteekien pääkaupungin Tenochtitlánin ravinnosta.
Varhaisimmat tunnetut chinampat ovat ajalta 1150–1350 niin sanotulta keskijälkiklassiselta ajalta, jolloin Meksikon laaksossa oli kilpailevia kaupunkivaltioita ennen asteekkien nousua. Chinampoja rakennettiin pääosin suuren Texcoco-vesistön eteläosissa, Xochimilco- ja Chalcojärvillä sekä Tenochtitlánin ympäristössä. Pieniä chinampoja oli myös varsinaisen Texcoco-järven itäosassa Xaltocanin lähellä. Koska Texcoco-järvestä on kuivatettu suurin osa ja valtava Méxicon kaupunki rakennettu sen kohdalle, chinampoja on enää vain eräässä kohdassa Xochimilcossa.
Apóstolos Paréllis

| Mitalit | Mitalit | Mitalit |  |
| --- | --- | --- | --- |
|  Apóstolos Paréllis |  Apóstolos Paréllis |  Apóstolos Paréllis |  |
Maa:  Kypros
Miesten yleisurheilu
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | kiekonheitto |  |
|  Pronssia | Gold Coast 2018 | kiekonheitto |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Tarragona 2018 | kiekonheitto |  |
|  Kultaa | Oran 2022 | kiekonheitto |  |
| Euroopan pienten valtioiden kisat  | Euroopan pienten valtioiden kisat  | Euroopan pienten valtioiden kisat  |  |
|  Kultaa | Kypros 2009 | kiekonheitto |  |
|  Kultaa | Liechtenstein 2011 | kiekonheitto |  |
|  Hopeaa | Luxemburg 2013 | kiekonheitto |  |
Apóstolos Paréllis (kreik. Απόστολος Παρέλλης, s. 24. heinäkuuta 1985) on kyproslainen kiekonheittäjä. Paréllis on 188 senttimetriä pitkä ja painaa 95 kilogrammaa. Hän pitää hallussaan Kyproksen ennätystä.
Paréllis oli mukana vuoden 2012 kesäolympialaisissa, jossa hän karsiutui ensimmäisenä finaalista. Vuoden 2013 MM-kilpailuissa Moskovassa hän jäi niin ikään karsintaan. Vuoden 2015 MM-kilpailuissa Pekingissä Paréllis sijoittui finaalin kuudenneksi tuloksella 64,55. Rio de Janeiron olympialaisissa 2016 hän oli kahdeksas tuloksella 63,72 ja Lontoon MM-kilpailuissa 2017 kymmenes heitettyään 63,17. Berliinin EM-kilpailuissa 2018 hän sijoittui kahdeksanneksi ja Dohan MM-kilpailuissa 2019 viidenneksi maansa ennätyksellä 66,32. Vuodelle 2021 siirretyissä Tokion olympialaisissa hän karsiutui loppukilpailusta. Seuraavana vuonna hän karsiutui loppukilpailusta Eugenen MM-kilpailuissa ja oli kahdeksas Münchenin EM-kilpailuissa. Hän karsiutui loppukilpailusta Budapestin MM-kilpailuissa 2023.
Paréllis saavutti vuonna 2007 alle 23-vuotiaiden EM-pronssia. Kansainyhteisön kisoista 2014 Glasgow'sta hän saavutti hopeaa heitettyään 63,22 metriä. Gold Coastin Kansainyhteisön kisoissa 2018 hän sai pronssia tuloksella 63,61. Hän voitti kultaa Välimeren kilpailuissa Tarragonassa 2018 tuloksella 62,98 ja Oranissa 2022 tuloksella 63,59. Hänellä on kaksi kultaa ja yksi hopea Euroopan pienten valtioiden kisoista.
Ennätykset

| Laji | Tulos | Paikka | Päivä |
| --- | --- | --- | --- |
| Kiekonheitto | 66,32 NR | Doha | 30. syyskuuta 2019 |
Apóstolos Pávlos

| Apóstolos Pávlos Απόστολος Παύλος |
| --- | --- |
 Kunnallisyksikön sijainti
 Apóstolos Pávlos
 Koordinaatit: 40°33′00″N, 22°15′00″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Véroia
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  080102
Väkiluku (2011):  8 818
Aikavyöhyke:  UTC+2
 – Kesäaika:  UTC+3
Rekisterikilpi:  IM
Infobox OKVirheellinen NIMI-arvo: 
Apóstolos Pávlos (kreik. Απόστολος Παύλος; virallisesti Δημοτική Ενότητα Αποστόλου Παύλου, Dimotikí Enótita Apostólou Pávlou) on yksi Véroian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 8 818 (vuonna 2011).
Apóstolos Pávloksen kunnallisyksikkö käsittää alueen Véroian kunnan koillisosassa. Se on nimetty Véroian eli antiikin Beroian seudulla Apostolien tekojen mukaan opettaneen apostoli Paavalin mukaan. Kunnallisyksikön suurin asutus on Makrochórin kaupunki.
Apóstolos Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Véroian kuntaan yhdessä Dovráksen, Makedonídan ja Vergínan kanssa, jolloin se muuttui uuden kunnan kunnallisyksiköksi.
Kunnallisyksikön osat

Apóstolos Pávloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Diavatós | Diavatós | 1 276 |
| Kouloúra | Kouloúra | 992 |
| Lykógianni | Néa Lykógianni | 399 |
| Lykógianni | Palaiá Lykógianni | 161 |
| Makrochóri | Makrochóri | 5 189 |
| Néa Nikomídeia | Néa Nikomídeia | 801 |
Yhteensä: 8 818
Apóllona

| Apóllona Απόλλωνα |
| --- | --- |
 Apóllonan kylän keskusaukio.
 Apóllona
 Koordinaatit: 36°15′38″N, 27°58′00″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901070201
Korkeus:  330 m
Väkiluku (2011):  845
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apóllona (kreik. Απόλλωνα) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 845 (vuonna 2011).
Apóllonan Pyhän Ristin (Tímios Stavrós) kirkko.
Apóllonan kylä sijaitsee Ródoksen keskiosissa noin 43 kilometriä lounaaseen Ródoksen kaupungista. Se on rakennettu noin 330 metrin korkeuteen merenpinnasta laskettuna. Kylä on saanut nimensä siellä antiikin aikana olleesta Apollonille omistetusta temppelistä, josta on säilynyt raunioita. Apóllonan pääkirkko on omistettu Pyhälle Ristille (Tímios Stavrós). Kylän nähtävyyksiin lukeutuu myös muun muassa kansanperinnemuseo. Kylän lähellä on bysanttilaisaikaisen linnan rauniot.
Apóllona muodostaa oman kyläyhdyskuntansa (Τοπική Κοινότητα Απόλλωνα, Topikí Koinótita Apóllona). Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Aiheesta muualla

Kuvia tai muita tiedostoja aiheesta Apóllona Wikimedia Commonsissa
Ajojohdin

Ajojohdin on sähköjohdin, jonka tarkoitus on välittää sähköenergiaa raitiovaunuille, johdinautoille ja junille. Sitä kutsutaan myös:
ratajohdoksi, joka viittaa koko rakennelmaan kannatusrakenteineen kaikkineen
ajolangaksi, joka tarkoittaa virallisesti ainoastaan sitä johdinta, josta virroitin ottaa virtansa, mutta sitä voidaan puhekielessä käyttää laajemminkin.
Artikkelissa käytetään käsitettä ajojohdin, joka tarkoittaa Suomen rautateillä kannattimen ja ajolangan muodostamaa kokonaisuutta.
Ratajohdossa (tai johdinautojen ajojohtimissa) on yksi tai kaksi ajolankaa, jotka sijaitsevat raiteen yläpuolella ja ovat suurjännitteisiä. Jännite saadaan syöttömuuntajista, joita on säännöllisin välein. Syöttömuuntaja-asemilla käytetään tavallisesti suurjännitteistä sähkönjakelua.
Kuvia

Ratajohtoa Sveitsin valtionrautateillä
Ratajohtoa Kiinassa
Ratajohtoa Luoteis-Englannissa
Ratajohtoa Tanskassa Riben lähellä. Ratajohtopylväät ja portaalit on valmistettu ontosta säänkestävästä teräksestä ulkonäkösyistä.
Ajojohtimia Brysselin eteläisen päärautatieaseman moniraiteisen radan yllä
Vyöhyke, jolla siirrytään virtakiskosta ajojohtimeen Chicagon Keltaisella linjalla.